

**ΔΕΛΤΙΟ ΤΥΠΟΥ**

Πρόσκληση δήλωσης ενδιαφέροντος για το πρόγραμμα ¨Χ.Ο.Π.Α Ήρωες 112¨, το οποίο συνδιοργανώνει ο Δήμος Θεσσαλονίκης και το Πανεπιστήμιο Μακεδονίας

Η Αντιδήμαρχος Παιδείας Δρ Δήμητρα Ακριτίδου (δια του Τμήματος Προγραμμάτων και Δια Βίου Μάθησης της Διεύθυνσης Εκπαίδευσης και Αθλητισμού του Δήμου Θεσσαλονίκης) , το Τμήμα Εκπαιδευτικής και Κοινωνικής Πολιτικής του Πανεπιστημίου Μακεδονίας, σε συνεργασία με τον Παγκόσμιο Οργανισμό για τα Εγκεφαλικά Επεισόδια (World Stroke Organization), έχουν δημιουργήσει και προωθούν το εκπαιδευτικό πρόγραμμα **«** Χ.Ο.Π.Α. (Χέρι – Ομιλία- Πρόσωπο – Αμέσως) Ήρωες 112» που εφαρμόζεται παγκοσμίως και έχει την υποστήριξη του Παγκόσμιου Οργανισμού για τα Εγκεφαλικά Επεισόδια (World Stroke Organization) και του SHE (Schools for Health in Europe foundation). Μέσα από δραστηριότητες με «σούπερ ήρωες» και παιχνίδια, τα παιδιά ηλικίας 5- 9 ετών εξοικειώνονται με τα συμπτώματα του εγκεφαλικού επεισοδίου και μαθαίνουν να καλούν άμεσα τον Πανευρωπαϊκό αριθμό έκτακτης ανάγκης ,112, κάνοντας τη διαφορά μεταξύ ζωής και θανάτου, αλλά και μεταξύ της «ζωής όπως την ξέρουμε» και της απώλειας αυτής της ποιότητας ζωής λόγω μιας μόνιμης αναπηρίας.

Η παγκόσμια αυτή καινοτόμα καμπάνια εφαρμόστηκε πιλοτικά με μεγάλη επιτυχία για πρώτη φορά στην Ελλάδα από το Τμήμα Εκπαιδευτικής και Κοινωνικής Πολιτικής του Πανεπιστημίου Μακεδονίας , ενώ αυτήν την περίοδο, εν μέσω πανδημίας, διοργανώνεται παγκόσμια διαδικτυακή κυρίως καμπάνια, με τη συμμετοχή σχολείων από όλον τον κόσμο και με στόχο να φθάσει το μήνυμα σε ένα εκατομμύριο οικογένειες. Ξεκινώντας πιλοτικά τον Ιανουάριο του 2019, οι ΧΟΠΑ Ήρωες εξαπλώθηκαν σιγά σιγά σε όλο τον κόσμο από τη Βραζιλία έως την Ισλανδία και σε δώδεκα Ευρωπαϊκές χώρες. Στη Θεσσαλονίκη φέτος συνδιοργανώνεται από την Αντιδημαρχία Παιδείας, δια του Τμήματος Προγραμμάτων και Δια Βίου Μάθησης της Διεύθυνσης Εκπαίδευσης Θεσσαλονίκης και τελεί υπό την αιγίδα του Δήμου Θεσσαλονίκης   
  
Οι «ΧΟΠΑ Ήρωες 112» έχουν κι άλλη μεγάλη αποστολή: Να πετύχουν ένα ρεκόρ Γκίνες, δημιουργώντας το μεγαλύτερο διαδικτυακό φωτογραφικό άλμπουμ, με ένα εκατομμύριο άτομα που φοράνε μάσκες «υπερηρώων». Φοράμε μία μάσκα υπερήρωα, βγαίνουμε selfie και την ανεβάζουμε στην επίσημη πλατφόρμα απόπειρας εγγραφής: [www.fastheroes.com/worldrecord](http://www.fastheroes.com/worldrecord?fbclid=IwAR2WriR1eqxSiS7QhDBFxsk8HCe5C68o8cq6xnaa0A8dvylN92uUIVGXQ0E).  
Μαζί μπορούμε να σώσουμε τον κόσμο, έναν παππού, μία γιαγιά τη φορά!

## Για περισσότερες πληροφορίες σχετικά με την καμπάνια ενημέρωσης: Iστότοπος: [fastheroes.com](https://fastheroes.com/)

FB XOΠΑ ΗΡΩΕΣ 112: <https://www.facebook.com/GreeceFastHeroes112>

Όσα νηπιαγωγεία, δημοτικά, ΚΔΑΠ, παιδικοί σταθμοί θέλουν να δηλώσουν συμμετοχή στο πρόγραμμα, μπορούν να απευθυνθούν:  
  
Epi Direct – Λήδα Παπαδοπούλου, 6932 262524, 2310 227225, [kcharisi@epidirect.gr](mailto:kcharisi@epidirect.gr) και Καλλιόπη Τσακπουνίδου, project manager: [tsakpounidoukalliopi@uom.edu.gr](mailto:tsakpounidoukalliopi@uom.edu.gr), [fastheroesgr@fastheroes112.com](mailto:fastheroesgr@fastheroes112.com)